དེ་ལ་གསལ་སྒྲོན་གྱིས་ལག་རས་ཀྱི་སྣེ་མོས་རང་གི་ཁ་གཅོད་བཞིན་ལམ་གཟུར་ནས་བསྐྱོད།ཁོ་གཉིས་དེ་ལྟར་ལམ་འཕྲད་བྱུང་རྗེས།ཕོ་གསར་རབ་བརྟན་གྱིས་རྟ་ཁ་གཅུ་བཞིན་གསལ་སྒྲོན་མ་བུ་གཉིས་ལ་བསྐོར་བ་གཅིག་བརྒྱབ་པ་དང་།དེ་ནས་རྟ་ཁ་བསྒག་སྟེ་རྟ་གོང་ནས་གཟུར་འདུག་ཅིག་བྱས་ཤིངགསལ་སྒྲོན།ཁྱོད་ཀྱི་ལས་བྱེད་ཁྱོ་ག་གང་ལ་བུད་སོང་ངམཞེས་འདྲི་ཞིང་གད་མོ་དགོད།དགུན་གྱི་ཉི་འོད་ཀྱི་འོག་ཏུ་ཁོའི་ཡ་སོའི་ཐོག་ཤན་ཡོད་པའི་གསེར་སོ་དེར་གསེར་འོད་ལམ་ལམ་འཁྱུགརྟ་རྐྱང་དམར་གྱིས་ལག་འདྲེད་བྱེད་ཅིང་སྣ་ཕུ་འདེབས་པ་དང་སྣ་ཁུང་ནས་རླངས་པ་སྐྱ་བོ་ཞིག་མཁའ་དབུགས་ཁྲོད་ཐོན་ཡོང་ལ།རྟ་དེས་མགོ་བོ་ཐོལ་གྱིས་ཡར་གཡུགས་ཙམ་བྱས་ཤིང་ཨེན་ཙམ་མིན་ན་གསལ་སྒྲོན་གྱི་པང་གི་ཕྲུ་གུར་ཐོགས་བྱུང་།